**SÜGISLAAGER 2023 VALGAMAA NOORTELE**

*Lapsevanema teatis*

**Valgamaa noortele suunatud sügislaager 2023, toimub 11. - 12. november 2023 Valga maakonnas, Valga vallas Metsniku harjutusväljal. Kogunemine 11. november kell 10:00 ning orienteeruv lõpetamine 12. novembril kell 16:00. Sügislaagris osalevad Valgamaa noored vanuses 10-18 aastat.**

**Soovitame lapsevanematel sügislaagris osaleja ise kohale tuua ja hiljem järgi tulla.**

Sügislaagris pakume noortele praktilist tegevust kogenud instruktorite juhendamisel, võimalust viibida vabas looduses, leida uusi sõpru, ööbida KL köetavates telkides ja õppida kasulikke teadmisi toimetulekuks metsas ning praktiseerida õpitut. Laagris toimub õppetöö gruppides ja vastavalt õppeteemadele. Näiteks orienteerumine, erinevad käsitöö õppetoad, metsas toimetulek väheste vahenditega, laskeharjutused sportrelvadest ning palju muud põnevat.

Alates 14-aastastel noortel on võimalik osa võtta külmavee harjutusest, selleks annab loa lapsevanem kooskõlastuslehel.

Lapse kohustuslik varustus laagris:

* Magamiskott, magamisalus
* Riietus sooja-, kuuma-, külma- ja vihmakindel, vahetusjalatsid (kummikud)
* Varuriided, müts, kindad, kerged jalatsid (14+ noored, kes teevad kaasa külmavee harjutuse)
* Taskulamp või pealamp
* Joogipudel
* Isiklikud hügieenitarbed, käterätikud
* Lusikas, joogitops

Toitlustamine toimub kolm korda päevas sooja toiduga, lisaks õhtuoode. Laagris on olemas inimene, kelle poole saab pöörduda esmaabi saamiseks ning kes vajadusel suunab haige lapse traumapunkti või koju ja teavitab sellest lapsevanemaid.

Ürituse ajal kehtib läbiviijate poolt paika pandud sisekorra eeskiri, mida tutvustatakse avarivistusel ning millest kõik osalejad peavad kinni pidama.

Reeglitest (suitsetamine, alkoholi kaasa toomine või tarbimine jms) üleastumise korral saadetakse korrarikkuja koheselt koju. **Eelnevalt mainitud ebameeldiva vahejuhtumi korral on lapsevanem kohustatud oma lapsele ise järgi tulema.**

Laagri korraldajad ei vastuta tehnikaseadmete purunemise või kadumise eest. Samuti ei vastuta korraldustoimkond mobiiltelefonide olemasolul nende säilimise eest. Akude laadimise võimalus puudub. Kogu laagri jooksul saab kindlasti helistada allpool toodud mobiilnumbritel. Kui Teil on soov last laagri ajal külastada, siis palun teavitage sellest korraldajat.

**Kooskõlastusleht saata digitaalselt allkirjastatult korraldaja meiliaadressile hiljemalt 05. november 2023. Probleemide korral võtke ühendust korraldajaga või oma piirkonna noorsootöötajaga.**

**Kui osaleja tuleb sügislaagrisse ilma eelnevalt korraldajale lapsevanema nõusolekulehte saatmata, saadetakse ta koheselt koju. Osalejate arv on piiratud.**

Ürituse üldise korralduse eest vastutab Kaitseliidu Valgamaa maleva noorteinstruktor Kaimo Vahtra.

**Lisainformatsioon:** Kaimo Vahtra Tel: 5146384 Meiliaadress: kaimo.vahtra@kaitseliit.ee

Jaanika Vahtra Tel: 5175765 Meiliaadress: jaanika.vahtra@kaitseliit.ee

**SÜGISLAAGER 2023 VALGAMAA NOORTELE**

*Lapsevanema kooskõlastusleht*

Olen nõus oma lapse …………………………………………………………………………………….

( ees- ja perekonnanimi TRÜKITÄHTEDEGA)

Osavõtuga Sügislaagrist 2023, mis toimub 11. - 12. november 2023 Valga maakonnas, Valga vallas, Metsniku harjutusväljakul.

Olen teadlik lapse tervisliku seisundi teavitamise kohustusest ja vastutan tema tervisliku seisundi ja korraliku käitumise eest. Olen rääkinud lapsele võimalikest ettetulevatest ohtudest ning lapse kohustusest täita üldteada ohutusnõudeid ja täiskasvanud juhendajate instruktsioone.

Nõustun korraldajate poolt väljaõppe käigus tehtavate piltide ning videomaterjali avaldamisega organisatsiooni kodulehel ja kommunikatsioonivahendites ning kolmandate isikute teabevahendites.

***Osaleja andmed:***

Lapse isikukood: ……………………..… Tel.nr : ………………………

***Lapsevanema / eeskostja kontaktandmed:***

Ees- ja perekonnanimi: …………………………………………………………………………………..

Telefoninumber: ............................................................................................................................

Meiliaadress (vajadusel): ..............................................................................................................

Informatsioon lapse tervisliku seisundi kohta:

………………………………………………………………………………………………………………

Muud märkused (pildistamine, tegevusprogramm, toit):

………………………………………………………………………………………………………………

**Olen tutvunud Valgamaa noorte sügislaagri 2023 lapsevanema teatisega ning luban oma lapsel osaleda. Olen teadlik järgi tulemise kohustusest juhul, kui laps rikub üritusel korda ja ei allu kodutütarde ega noorkotkaste seadustele. Luban vastutaval juhil paluda arstiabi, toimetada vajadusel haiglasse minu last või hoolealust. Olen nõus maksma tasud, mis ei ole kaetud haigekassa poolt.**

**Luban oma 14-18-aastasel noorel osaleda jääauku kukkumise harjutusel: JAH……. / EI……..**

Lapsevanema allkiri: *//Allkirjastatud digitaalselt//*

*Kooskõlastusleht palun saata digitaalselt allkirjastatult korraldaja meiliaadressile hiljemalt 05.11.2023, antud kuupäeva möödudes pole võimalik last enam laagrisse registreerida. Osalejate arv on piiratud.*